**Refereat**

|  |  |
| --- | --- |
| **Råd** | **Eidsberg felles menighetsråd** |
| **Møtedato** | 19.01.2021 |
| **Møtetid** | 1800 - 2100 |
| **Møtested** | Hærland kirkestue |

**Til stede:** Eva Kathrine Reymert, Ragnhild Johanne Kruse, Kari Kvernhusengen Undeland, Ole-Martin Glomsrud, Synnøve Svensson, Tove Frogner Lund, Magnus Grøvle Vesteraas, Bjørn Solberg

**Sak 01/21 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok, innkalling og sakliste godkjennes.

**Sak 02/21 Orienteringssaker**

1. **Fra sognepresten/Eidsbergteamet.** Gudstjenester avlyst hele januar. Det er åpnet for mer barne- og ungdomsarbeid. Kirken følges skolenes fargekoding for smittevern. Det blir produsert digitale gudstjenester. Det blir åpen kirke i Mysen etter den digitale gudstjenesten. Det jobbes med mulig utegudstjeneste.

2020 er et år med veldig lave tall i statistikken for kirkebesøk. I gudstjenestene med utdeling av 6-årsbok hadde vi høye tall for oppmøte. Det jobbes med planer for våren.

I forbindelse med jul, kom det litt færre enn forventet. Likevel en fin feiring i kirken. Takk til frivillige.

1. **Fra leder.** Positivt at *alle* barnehagene i distriktet var med på julemarkering i regi av kirken. «Den røde tråden» ble et adventopplegg med fire episoder på video. Skolene hadde tilbud om digitale julegudstjenester, og fysiske gudstjenester ble arrangert med noen av skolene. Ordfører Saxe Frøshaug stilte opp både på skolegudstjenester og gudstjeneste første juledag.

Kommunen har strøket en million fra kirkebudsjettet, det er uheldig og vedtaket følges opp videre. Det skal være et møte med kommuneadministrasjonen 20.1.21.

MMM er avlyst fram til mars.

1. **Fra fellesråd/kirkevergen** Det er gjort leserundersøkelser for det nye menighetsbladet Kime. Tallene er gode, og bladet blir lest. Ca 60 prosent husker å ha sett bladet. Folk leser helst omtale av døpte og døde, i tillegg til intervjuer av lokale personer. Noen savner lister over gudstjenester og navn og kontaktinfo til ansatte.

**Innspill i diskusjonen:** Hva avgjør hvor mye penger som skal satses på digital kirke? Hvem vurderer hva som *bygger* i våre menigheter?

**Svar:** Noe penger er bevilget fra kirkerådet, og en del fra Grinifondet. Fellesrådet har diskutert hvor mye som bør brukes på digital satsning. Det er besluttet at det blir digital gudstjeneste annenhver søndag. Kveldsbønner på facebook hver kveld, sendt fra vårt distrikt.

**Innspill:** Er det viktigere med ungdomsarbeid fysisk enn digitale møteplasser? Hva med KRIK, hva med å gi mer til konfirmantene? Vi bør ha et lokalt fokus.

**Svar:** Når det gjelder ungdom, er mange veldig lei av digitale tilbud. De ønsker ikke å delta.

Etterlyser lokal tilknytning for «organisten inviterer». Hva med organisten inviterer KRIK? Hvordan kan de gode tallene, for eksempel 6-årsbokmottakere brukes til å bygge barnearbeid videre? Neste møte i menighetsrådet kommer Ingamay Synnes til mer diskusjon om trosopplæring.

Vedtak: Orienteringer og referater tas til orientering.

**Sak 03/21: Sletting av «Engen-fondet»**

 Kirkekomiteen i Hærland og menighetsrådet gjorde i fjor vedtak om at midler fra det såkalte «Engen-fondet» kunne brukes til oppgradering av det tekniske anlegget Hærland kirke og til innkjøp av utstyr til bruk i produksjon av digitale gudstjenester og konserter. Etter at siste regning er betalt, gjenstår ca 4000 kroner av fondet. Det har liten hensikt å la disse pengene stå på en egen konto; da det ikke vil bli tilført mer penger, og beløpet er så lite at det ikke kan brukes til større investeringer. Restbeløpet bør derfor overføres kirkekomiteens konto.

Vedtak: «Engen-fondet» avvikles. Restbeløpet på ca kr 4000 overføres til Hærland sokn sin konto.

**Sak 04/21**: **Menighetsbladet/kirkemagasinet «Kime»**

 Kime har kommet med to nummer og tilbakemeldingene er gode. Det er gjennomført en leserundersøkelse som viser at bladet leses, og at leserne er ganske fornøyd med innholdet.

 To forhold som menighetsrådet bør mene noe om:

1. Er det realistisk å få til en ordning med delvis frivillig distribusjon, 4 ganger i året? Er det mye å tjene på det? Har vi folk? Lag og foreninger? Dette må utredes videre. Menighetsrådet er avventende.
2. Bør det legges inn en giroblankett i ett nummer pr år, og kan vi få til det på frivillig basis? Menighetsrådet er mer positive til dugnad for giro i bladet. Vipps er viktig.

Vedtak: a: Frivillig distribusjon av bladet må utredes videre. Menighetsrådet er avventende.

 b: Menighetsrådet er mer positive til dugnad for giro i bladet. Det er viktig med informasjon om gave til produksjon av Kime på Vipps.

**Sak 05/21 Høringssak: - Strategi for Den norske kirke 2022-2025**

 Menighetsrådene er invitert til å komme med innspill til ny strategiplan for Den norske kirke. Dette er en omfattende sak, men vedlagte notat inneholder noen punkter og forslag som vi bør kunne mene noe om, f.eks. hvilke av de to identitetsbeskrivelsene vi mener er best, og hvilke av forslagene til nasjonale satsingsområder vi mener er viktigst.

 Vedtak: Bjørn fyller ut skjema i tråd med hva vi er kommet fram til i diskusjonen på møtet.

**Sak 06/21 Praktiske/organisatoriske saker**

Det nye året startet med sosial nedstengning og ingen fysiske samlinger. Når det blir mulig med mer normal virksomhet, vet vi ikke nå. Gjennomgang av det som normalt skjer i et vårsemester:

1. Gudstjenesten Askeonsdag 17. februar; vil det være mulig med samling etterpå i Eidsberg kirkestue? Eidsberg kirkekomite tar ansvaret. Presten tar kontakt når retningslinjene er klare.
2. Maria budskapsdag 21. mars i Eidsberg kirke.
3. Påskefeiringen. Palmesøndag i Mysen. Resten av påsken i Eidsberg kirke. Kveldsmat og påskefrokost? Utstilling? Kanskje kan vi ha mange utendørs arrangementer.
4. Menighetens årsmøte i Hærland 18. april. I kirkestua med enkel kirkekaffe.
Frist for rapporter fra komiteer og utvalg: 15. mars.
5. Tidspunkt for underskriving av misjonsavtalen med NMS. Vi satser på Trømborg kirke.
6. Vi håper å kunne gjennomføre konfirmasjoner på våren. Vi er bedre rustet nå.

Vedtak: Menighetsrådet tar ovenstående punkter til orientering. De involverte blir kontaktet spesielt for hvert arrangement.

**Sak 07/21**: **Eventuelt**

 Ingen saker.

**Sak 08/21: Valg av leder og nestleder for 2021.** Bjørn Solberg fortsetter som leder, Ragnhild Kruse ble valgt til nestleder. Begge valgt ved akklamasjon.

**Sak 09/21: Regnskapsføring for de forskjellige soknene.**

 Vedtak: Eidsberg felles menighetsråd ønsker et felles regnskap for de fire soknene med kirkekontoret som regnskapsfører. De fire soknene skal fortsatt ha egne konti med råderett over midler som er øremerket sognet.

Referent

Kari Undeland